Vaskna Turismitalu: April 2014
Täna on sooja ja kevadise aprilli viimane päev. Homsest pidi ilm juba veidi jahedamaks minema. Kolmapäeviti on meil Võrumaal orienteerumiskolmapäevakud. Täna oli kolmapäevak Kirikumäe järve ääres. Järv on endale nime saanud kunagi järve kaldal mäe otsas oleva õigeusu kiriku järgi. Vanasti läks Kirikumäe järvest mööda suur ja tähtis tee, mis läks läänest itta. Ühe rahvajutu järgi ei olevatki päris vanal ajal seal kohas järve olnud. Järv olevat Kirikumäele tulnud Räpo küla alt. Ja lugu ise olevat seesugune. Põhja sõja ajal olnud üks rootsi sõdurpoiss kohanud kena eesti tüdrukut. Kui kaks noort kena inimest kokku saavad, on ka armastus neid ootamas. Tüdruk püüdis ikka poissi tõrjuda, et sõjamees on kogu aeg rännakul, ei temal kindlaid suhteid. Poiss olevat öelnud, kui mina peaksin Sind jätma, siis järv minevat teise kohta. Ja ühel päeval nii juhtuski , järv läks Räpo küla alt Kirikumäele. Sellest loo moraal, ei võõramaa sõjameeste juttu uskuda saa.
Järve kaldal on ilus ujumis-ja lõkkekoht, ning ümber järve läheb mõnus matkarada.
Vaskna turismitalust on Kirikumäe järve äärde ja sealt edasi matkarajale natuke vähem kui 20 kilomeetrit. Kui otsid majutust ja toredat kohta Kagu-Eestis, siis Vaskna turismitalu ootab Sind!
Kirikumäe järve ujumiskoht
Kirikumäe järve ujumiskoha juurest läheb matkarada ümber järve
Matkaraja kaart
Lõkkekoht ujumiskoha juures
Ujumiskoht kõrgemalt vaadates
Vana kirikuase Kirikumäe künkal
Kirikumäe Matkamaja ja kämping, kus omal ajal loodussõprade laagris olin, nüüd juba oma lapsed siin Kodutütarde laagris olnud.
Kirikumäe Matkamaja eemalt
Järv ja matkarada mäe pealt vaadatuna
Kased on juba lehes
Kirikumäe matkarada asub Seto Külavüül
Vaade Vaskna turismitalule ja Vaskna järvele 30.04.14
Vaade Suurele Munamäele 30.04.14
Tammuri talurestoran oli UMA MEKI õppereisil viimane peatuskoht. Nähtud ja kogetud oli reisi jooksul palju aga Tammuri talu oskas ennast väga eriliselt ja väärikalt meelde jätta. Kõige rohkem meeldis mulle peremees, peakokk (ei oskagi õiget nimetust anda, õige oleks mees nagu orkester) Erki mõnus ja peenetundeline huumorimeel.
Talu kuulub Eesti paremate restoranide TOP 50 seas auväärsele 16 kohale. Huvitav on veel restorani asukoht. See et maal häid restorane on, pole mingi uudis ega ime, aga vanas 150 aastases vanas taluaidas nii uhke restoran, see on midagi teistsugust.
Igast toidust alates eelroast kuni kohapeal tehtud lõpunapsuni saad tõelise maitseelamuse. Mis veel kõige tähtsam, tuju muutub kuidagi rõõmsaks ja kergeks, kas maitsvast toidust, heast veinist või mõnusast kokast, seda ei saagi teada.
Tammuri talu külastades peab kindlasti aega varuma, otsused on Sinu eest tehtud, ei mingit peamurdmist mida valida. Kindlasti peab aja broneerima, natuke infot www.tammuri.ee
Tammuri talust Otepää lähistelt on Vaskna turismitallu ~75 km. Kodune majutus järve ääres ootab Sind Vaskna turismitalus. Meie ootame Sind!
Tammuri talurestorani peremees-kokk Erki Saar
Tammuri talurestoran asub vanas aidas
Puhkenurk aida ees
Kaetud laud aidas sees
Kaetud laud aida tagumises toas
Marjadest tehtud napsud
Napsud oma aega ootamas
Kahe ruumi vahel oli tore kamin-ahi
Mõnus samblikuga puu seinas, mida ma pole kohanud üheski restoranis
Mulle see tõeliselt meeldis
Eesti TOP 50 sees tubli 16 koht näitab ikka väga head taset
Talu oli väga korras ja peamaja oli ka väga ilus
Mängumajast sai ronida puu otsa
Kõigil on meeled rõõmsad
Vaade Vaskna turismitalule ja Vaskna järvele 29.04.14
Vaade Suurele Munamäele 29.04.14
Posted by Vaskna Turismitalu at 12:57 PM No comments:
Täna on väga eriline päev meie pere jaoks. Täpselt viis aastat tagasi sündis meie perre Johann Talis. Isa pani nimeks Johann ja ema Talis. Tegelikult oli isa soov panna nimeks Juhan, aga olime koos haiglas kohalike Ruusmäe inimestega, kelle perre sündis natuke enne poiss, kellele pandi nimeks Juhan. Nüüd on Johann ja Juhan head sõbrad, oleks ju veidi imelik kui mõlemad Juhanid oleksid.
Täna jälle väga ilus ja suviselt soe ilm, täna sai Johanni sünnipäeva puhul veidi grillitud.
Konnatiigis käib põnev elu, kui pildistama lähen,siis niisama sealt mööda ei lähe, ikka heidan konnabeebidele pilgu peale.
Johann toob emmele võililli
Konnatiigis käib vilgas elu
Konnabeebid
Sammal on heleroheline
Sammal lähedalt
Johann sai täna 5 aastaseks
Laua taga
Jänkudel on juba palju süüa
Vaade Vaskna turismitalule ja Vaskna järvele 28.04.14
Vaade Suurele Munamäele 28.04.14
Varsti on esimene mai ja üle Eestimaa avatud uste päev Maaturismiettevõtetes. Tulge külla, tehke foto pererahvaga, laadige pilt üles Maaturismi FB lehel ja siis on võimalus võita toredaid auhindu.
Posted by Vaskna Turismitalu at 12:10 PM No comments:
Posted by Vaskna Turismitalu at 5:46 AM No comments: